पूर्वोत्तर राज्यों को गैस ग्रिड से जोड़ने के लिए इंद्रधनुष गैस ग्रिड लिमिटेड का गठन किया गया है ताकि 6000 करोड़ रुपये के निवेश से 1500 किलोमीटर लंबी पाइपलाइन बिछाई जा सके। दस हजार करोड़ रुपये की लागत से तमिलनाडु के एन्नोर और ओडिशा के धामरा में नये एलएनजी टर्मिनलों पर कार्य प्रगति पर है और जल्द ही ये देश के पूर्वी एवं दक्षिणी राज्यों को आयातित गैस की आपूर्ति के लिए एक केन्द्र (हब) के रूप में स्थापित हो जाएंगे।